ವಯಸ್ಸಿನ ಅಂತರಕ್ಕೆ ಮತ್ತೆ ಟ್ರೋಲ್ ಆದ ಅರ್ಜುನ್ ಮತ್ತು ಮಲೈಕಾ

ಬಾಲಿವುಡ್ ನಟ ಅರ್ಜುನ್ ತಮ್ಮ 37ನೇ ವರ್ಷದ ಹುಟ್ಟು ಹಬ್ಬವನ್ನು ಪ್ಯಾರೀಸ್ ನಲ್ಲಿ ಆಚರಿಸಿಕೊಂಡಿದ್ದಾರೆ. ಗೆಳತಿ ನಟಿ ಮಲೈಕಾ ಅರೋರಾ ಜೊತೆ ಹುಟ್ಟುಹಬ್ಬ ಆಚರಿಸಿಕೊಂಡ ಫೋಟೋಗಳನ್ನು ಅವರು ಸಾಮಾಜಿಕ ಜಾಲತಾಣದಲ್ಲಿ ಹಂಚಿಕೊಂಡಿದ್ದಾರೆ. ಈ ಕಾರಣಕ್ಕಾಗಿ ಮತ್ತೆ ಟ್ರೋಲ್ ಆಗಿದೆ ಈ ಜೋಡಿ. ಅರ್ಜುನ್ ಮತ್ತು ಮಲೈಕಾ ಸುದ್ದಿಗೆ ಬಂದಾಗೆಲ್ಲ ಅವರ ನಡುವಿನ ವಯಸ್ಸಿನ ಅಂತರದ ಬಗ್ಗೆ ಚರ್ಚೆ ಆಗುತ್ತಲೇ ಇರುತ್ತದೆ. ಇದೀಗ ಮತ್ತೆ ಅದೇ ಸುದ್ದಿಯು ಟ್ರೋಲ್ ಆಗುತ್ತಿದೆ.

ಅರ್ಜುನ್ ಕಪೂರ್ 37ನೇ ಹುಟ್ಟು ಹಬ್ಬ ಆಚರಿಸಿಕೊಂಡಿದ್ದಾರೆ. ಗೆಳತಿ ಮಲೈಕಾಗೆ 48 ವರ್ಷ. ಈ ವಯಸ್ಸಿನ ಅಂತರವನ್ನಿಟ್ಟುಕೊಂಡು ಟ್ರೋಲ್ ಮಾಡುತ್ತಿದ್ದಾರೆ. ಈ ಜೋಡಿ ಕಳೆದ ಹಲವು ವರ್ಷಗಳಿಂದಲೂ ರಿಲೇಷನ್ ಶಿಪ್ ನಲ್ಲಿದ್ದಾರೆ. ಹಾಗಾಗಿ ಇಂತಹ ಟ್ರೋಲ್ ಗಳನ್ನು ಅವರು ಹಲವು ಬಾರಿ ಎದುರಿಸಿದ್ದಾರೆ. ಅದಕ್ಕೆ ಪ್ರತ್ಯುತ್ತರವನ್ನೂ ಈ ಜೋಡಿ ಹಲವಾರು ಬಾರಿ ನೀಡಿದ್ದಾರೆ. ಇದನ್ನೂ ಓದಿ:ದುಬೈಗೆ ಹಾರಿದ ಸಮಂತಾ: ಸ್ನೇಹಿತೆಯರ ಜೊತೆ ನೈಟ್ ಔಟ್

ಪ್ಯಾರಿಸ್ ನಲ್ಲಿ ಹುಟ್ಟು ಹಬ್ಬ ಆಚರಿಸಿಕೊಂಡ ಅರ್ಜುನ್ ಗೆ ವಿಭಿನ್ನವಾಗಿಯೇ ಶುಭಾಶಯ ಕೋರಿದ್ದಾರೆ ಮಲೈಕಾ. ಅಲ್ಲದೇ, ಪ್ಯಾರಿಸ್ ಪ್ರವಾಸ ಹಲವು ಫೋಟೋಗಳನ್ನು ಹಂಚಿಕೊಂಡಿದ್ದಾರೆ. ಮುಂದಿನ ನಿನ್ನೆಲ್ಲ ಕನಸುಗಳು ನನಸಾಗಲಿ ಎಂದು ಶುಭ ಹಾರೈಸಿದ್ದಾರೆ. ಅರ್ಜುನ್ ಹುಟ್ಟು ಹಬ್ಬಕ್ಕೆ ಅಭಿಮಾನಿಗಳು ಕೂಡ ಶುಭ ಹಾರೈಸಿದ್ದು, ಆದಷ್ಟು ಬೇಗ ಮದುವೆ ಮಾಡಿಕೊಳ್ಳುವಂತೆ ಸಲಹೆ ಕೂಡ ನೀಡಿದ್ದಾರೆ.

Live Tv